pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-รพ.พิชัย เปิดอาคารผู้ป่วยนอกหลังใหม่ ดูแลประชาชนได้เพิ่มกว่า 2 เท่า พร้อมระบบเทคโนโลยีดิจิทัลรองรับ 30 บาทรักษาทุกที่ฯ เฟส 2
วันเสาร์ที่ 23 มีนาคม 2567
รพ.พิชัย เปิดอาคารผู้ป่วยนอกหลังใหม่ ดูแลประชาชนได้เพิ่มกว่า 2 เท่า พร้อมระบบเทคโนโลยีดิจิทัลรองรับ 30 บาทรักษาทุกที่ฯ เฟส 2
รัฐมนตรีว่าการกระทรวงสาธารณสุข เปิดอาคารผู้ป่วยนอก (ตึกใหม่) โรงพยาบาลพิชัย จังหวัดอุตรดิตถ์ ขยายพื้นที่ให้บริการรองรับประชาชนเพิ่มขึ้นกว่า 2 เท่า พร้อมทั้งใช้ระบบเทคโนโลยีดิจิทัลในการให้บริการตามแนวทางโรงพยาบาลอัจฉริยะ (Smart Hospital)
รัฐมนตรีว่าการกระทรวงสาธารณสุข เปิดอาคารผู้ป่วยนอก (ตึกใหม่) โรงพยาบาลพิชัย จังหวัดอุตรดิตถ์ ขยายพื้นที่ให้บริการรองรับประชาชนเพิ่มขึ้นกว่า 2 เท่า พร้อมทั้งใช้ระบบเทคโนโลยีดิจิทัลในการให้บริการตามแนวทางโรงพยาบาลอัจฉริยะ (Smart Hospital) ช่วยประชาชนรับบริการสะดวกรวดเร็ว ลดการรอคอย รองรับนโยบายยกระดับ 30 บาท รักษาทุกที่ด้วยบัตรประชาชนใบเดียว เฟส 2
วันนี้ (23 มีนาคม 2567) นายแพทย์ชลน่าน ศรีแก้ว รัฐมนตรีว่าการกระทรวงสาธารณสุข เป็นประธานในพิธีเปิดป้ายอาคารผู้ป่วยนอก (ตึกใหม่) โรงพยาบาลพิชัย อําเภอพิชัย จังหวัดอุตรดิตถ์ โดยมีนายแพทย์โอภาส การย์กวินพงศ์ ปลัดกระทรวงสาธารณสุข นายศิริวัฒน์ บุปผาเจริญ ผู้ว่าราชการจังหวัดอุตรดิตถ์ คณะผู้บริหาร เจ้าหน้าที่ และอสม. เข้าร่วมพิธี
นายแพทย์ชลน่านกล่าวว่า กระทรวงสาธารณสุขมีนโยบายสนับสนุนให้โรงพยาบาลในสังกัดทุกระดับพัฒนาศักยภาพการบริการอย่างต่อเนื่อง รวมทั้งนําเทคโนโลยีมาช่วยในการจัดบริการให้เป็นโรงพยาบาลอัจฉริยะ (Smart Hospital) เพื่ออํานวยความสะดวกให้ประชาชนได้เข้าถึงบริการสุขภาพที่มีคุณภาพใกล้บ้าน โดยในส่วนของโรงพยาบาลพิชัย ซึ่งเป็นโรงพยาบาลชุมชน ขนาด 70 เตียง ดูแลประชากรในพื้นที่กว่า 70,000 คน และพื้นที่ใกล้เคียงอีกส่วนหนึ่ง ปัจจุบันมีผู้ป่วยนอกเข้ารับบริการเฉลี่ย 400 คนต่อวัน ได้มีการขยายพื้นที่ให้บริการประชาชน โดยจัดสร้างอาคารผู้ป่วยนอก (ตึกใหม่) เป็นอาคารคอนกรีตเสริมเหล็ก 3 ชั้น งบประมาณก่อสร้าง 67,020,300 บาท มีพื้นที่ใช้สอย 2,919 ตารางเมตร สําหรับให้บริการผู้ป่วยนอกและทันตกรรม ทําให้รองรับบริการผู้ป่วยได้เพิ่มขึ้นเป็น 1,000 คนต่อวัน และยังมีการพัฒนาตามแนวทางโรงพยาบาลอัจฉริยะ ใช้เทคโนโลยีดิจิทัลในการให้บริการเป็น Smart OPD ช่วยเพิ่มความสะดวกรวดเร็วในการบริการ รวมทั้งลดความแออัด ลดระยะเวลารอคอย และลดภาระค่าใช้จ่ายด้านสุขภาพของประชาชน พร้อมที่จะรองรับนโยบายยกระดับ 30 บาท รักษาทุกที่ด้วยบัตรประชาชนใบเดียว เฟสที่ 2
โอกาสนี้ นายแพทย์ชลน่านและคณะผู้บริหาร ได้เยี่ยมให้กําลังใจทีมงานเชื่อมประสานใจ (Care D+) ติดตามความก้าวหน้าการดําเนินงาน “Smart Hospital” และเยี่ยมเสริมพลัง อสม. ในพื้นที่ โดยสนับสนุนให้ อสม.ทุกคนใช้แอปพลิเคชัน “Smart อสม.” เป็นเครื่องมือในการทํางานและดูแลสุขภาพทั้งของตนเองและประชาชน นําไปสู่ชุมชนพึ่งตนเอง คนรักษ์สุขภาพ ได้อย่างยั่งยืน
********************************************** 23 มีนาคม 2567
รัฐบาลไทย-ข่าวทำเนียบรัฐบาล-นายกฯ เผยได้รับรายงานเบื้องต้น เหตุกราดยิงในคอนเสิร์ต ประเทศรัสเซีย ระบุยังไม่พบคนไทยได้รับบาดเจ็บ
วันเสาร์ที่ 23 มีนาคม 2567
23/03/2567
นายกฯ เผยได้รับรายงานเบื้องต้น เหตุกราดยิงในคอนเสิร์ต ประเทศรัสเซีย ระบุยังไม่พบคนไทยได้รับบาดเจ็บ
นายกฯ เผยได้รับรายงานเบื้องต้น เหตุกราดยิงในคอนเสิร์ต ประเทศรัสเซีย ระบุยังไม่พบคนไทยได้รับบาดเจ็บ
วันนี้ (23 มีนาคม 2567) เวลา 10.30 น. ณ ท่าอากาศยานทหารกองบิน 2 (บน 6) ดอนเมือง กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลังกล่าวถึงเหตุการณ์การก่อการร้ายที่กรุงมอสโก ประเทศรัสเซีย หลังคนร้ายในชุดพรางทหาร พร้อมอาวุธปืนอัตโนมัติบุกเข้าไปใช้ปืนกราดยิงระหว่างการแสดงคอนเสิร์ต โดยวงดนตรีร็อครัสเซีย ภายศูนย์จัดแสดงคอนเสิร์ตครอคัสว่า ได้รับรายงานคร่าวๆ ในเบื้องต้นไม่มีคนไทยได้รับบาดเจ็บ ซึ่งตนเองก็มีความเป็นห่วงในเรื่องนี้
อย่างไรก็ตามเมื่อวานนี้ได้กําชับ ที่สํานักงานตํารวจแห่งชาติ เรื่องของอาวุธเถื่อน ปืนเถื่อน ซึ่งถือเป็นเรื่องสําคัญ เพราะเรื่องนี้ถือเป็นต้นเหตุ
รัฐบาลไทย-ข่าวทำเนียบรัฐบาล-“คารม” เผย สำนักงานสลากฯ เพิ่มช่องทางจำหน่ายสลาก อำนวยความสะดวกผู้ขายและผู้ซื้อ ผ่านเว็บไซต์ www.glolotteryshop.com เพิ่มความคล่องตัวการซื้อขายสลากดิจิทัลมากขึ้น
วันเสาร์ที่ 23 มีนาคม 2567
23/03/2567
“คารม” เผย สํานักงานสลากฯ เพิ่มช่องทางจําหน่ายสลาก อํานวยความสะดวกผู้ขายและผู้ซื้อ ผ่านเว็บไซต์ www.glolotteryshop.com เพิ่มความคล่องตัวการซื้อขายสลากดิจิทัลมากขึ้น
“คารม” เผย สํานักงานสลากฯ เพิ่มช่องทางจําหน่ายสลาก อํานวยความสะดวกผู้ขายและผู้ซื้อ ผ่านเว็บไซต์ www.glolotteryshop.com เพิ่มความคล่องตัวการซื้อขายสลากดิจิทัลมากขึ้น
วันที่ 23 มีนาคม 2567 นายคารม พลพรกลาง รองโฆษกประจําสํานักนายกรัฐมนตรี เปิดเผยว่า สํานักงานสลากฯ ได้ออกประกาศเรื่องการจัดจําหน่ายสลากกินแบ่งรัฐบาลหกหลัก แบบดิจิทัลผ่านแพลตฟอร์ม โดยใช้ช่องทางเว็บไซต์จําหน่ายสลาก ภายใต้ชื่อ www.glolotteryshop.com หรือ “แผงสลากดิจิทัล” ให้กับร้านค้าของตัวแทนจําหน่ายที่ทําสัญญาจําหน่ายสลากดิจิทัลกับสํานักงานสลากฯ และได้รับจัดสรรสลากตามจํานวนที่สํานักงานสลากฯ กําหนด โดยสามารถใช้ช่องทางเว็บไซต์จําหน่ายสลากได้ตั้งแต่วันที่ 17 มีนาคม 2567 หรืองวดวันที่ 1 เมษายน2567 เป็นต้นไป ทั้งนี้ เพื่อเป็นการอํานวยความสะดวกให้กับตัวแทนจําหน่ายสลากดิจิทัลที่ทําสัญญาไว้กับสํานักงานสลากฯ สามารถใช้เป็นเครื่องมือในการจําหน่ายสลากดิจิทัล ที่จะเข้าถึงพฤติกรรมผู้ซื้อสลากฯ มากยิ่งขึ้น รวมทั้งลดอุปสรรคในกรณีที่ผู้ซื้อสลากฯ บางรายยังไม่มีความเข้าใจในการซื้อสลากฯ ด้วยตนเองผ่านแอปพลิเคชันเป๋าตัง ตัวแทนจําหน่ายสามารถขายให้กับผู้ซื้อสลากได้โดยตรงได้ เช่นเดียวกันกับตัวแทนจําหน่ายสลากหกหลักแบบใบ
นายคารม กล่าวว่า การซื้อสลากดิจิทัลผ่านแผงสลากดิจิทัล จะต้องชําระเงินผ่านแอปพลิเคชันเป๋าตังเท่านั้น ในราคาใบละไม่เกิน 80 บาท ผู้ซื้อสลากฯ เมื่อเลือกหมายเลขได้ตามที่ต้องการแล้ว ให้ทําการตรวจสอบหมายเลขสลากและสร้างคิวอาร์โค้ดเพื่อชําระเงิน โดยเปิดแอปพลิเคชันเป๋าตังและสแกนคิวอาร์โค้ด หากผู้ซื้อไม่ชําระเงินภายในเวลาที่กําหนด สลากดิจิทัลที่เลือกไว้จะกลับเข้าสู่ร้านค้าของตัวแทนจําหน่ายสลากแบบดิจิทัลต่อไป หากชําระเงินสําเร็จ ผู้ซื้อจะได้รับสลากแบบดิจิทัลปรากฏในแอปพลิเคชันเป๋าตัง โดยกรรมสิทธิ์สลากแบบดิจิทัลดังกล่าวจะตกเป็นของผู้ซื้อสลากทันที และผู้ซื้อไม่สามารถโอนกรรมสิทธิ์หรือสิทธิในสลากแบบดิจิทัล ที่ได้ทําการซื้อขายเสร็จเด็ดขาดแล้วนั้นไปยังบุคคลอื่นได้ ไม่ว่าวิธีการใด
“การเพิ่มช่องทางเว็บไซต์จําหน่ายสลากจะช่วยให้ตัวแทนจําหน่ายสลากดิจิทัลมีเครื่องมือจําหน่ายสลากที่คล่องตัวมากขึ้น จากที่ผ่านมาได้เพิ่มฟีเจอร์เปิดให้บริการ QR ขายสลากดิจิทัล ผ่านแอปพลิเคชันถุงเงินให้ผู้ซื้อสามารถซื้อสลากฯ จากร้านค้าที่ต้องการได้โดยตรง รวมทั้งฟีเจอร์การปรับลดราคาสลากฯ ไปแล้ว โดยในปัจจุบันมีสลากดิจิทัลจําหน่ายที่งวดละ 23 ล้านใบ ซึ่งสํานักงานสลากฯ มุ่งหวังว่าการเพิ่มช่องทางเว็บไซต์จําหน่ายสลาก จะช่วยให้ตัวแทนจําหน่ายปรับกลยุทธ์ในการจําหน่ายให้สอดคล้องกับภาวะตลาดมากยิ่งขึ้น” นายคารม กล่าว
รัฐบาลไทย-ข่าวทำเนียบรัฐบาล-“รัดเกล้า”  ย้ำ รัฐบาลไม่ละทิ้งประชาชนในพื้นที่ 3 จังหวัดชายแดนภาคใต้ ด้าน กอ.รมน.ภาค 4 ส่วนหน้าเร่งดูแลพื้นที่ให้มีความปลอดภัย ขอประชาชนมั่นใจ
วันเสาร์ที่ 23 มีนาคม 2567
23/03/2567
“รัดเกล้า”  ย้ํา รัฐบาลไม่ละทิ้งประชาชนในพื้นที่ 3 จังหวัดชายแดนภาคใต้ ด้าน กอ.รมน.ภาค 4 ส่วนหน้าเร่งดูแลพื้นที่ให้มีความปลอดภัย ขอประชาชนมั่นใจ
“รัดเกล้า” ย้ํา รัฐบาลไม่ละทิ้งประชาชนในพื้นที่ 3 จังหวัดชายแดนภาคใต้ ด้าน กอ.รมน.ภาค 4 ส่วนหน้าเร่งดูแลพื้นที่ให้มีความปลอดภัย ขอประชาชนมั่นใจ เจ้าหน้าที่เร่งขยายผลจับกุมผู้ก่อเหตุ ก่อกวน 3 จังหวัดชายแดนภาคใต้ พร้อมเยียวยาผู้ประกอบการ และผู้เสียชีวิต
วันที่ 23 มีนาคม 2567 นางรัดเกล้า อินทวงศ์ สุวรรณคีรี รองโฆษกประจําสํานักนายกรัฐมนตรี กล่าวถึงกรณีเหตุการณ์การก่อกวนใน 3 จังหวัดชายแดนภาคใต้ และจังหวัดสงขลาบางจุด เมื่อวันที่ 22 มีนาคมที่ผ่านมา ว่า กองอํานวยการรักษาความมั่นคงภายในภาค 4 ส่วนหน้า รายงานสรุปสถานการณ์การก่อกวน ตั้งแต่เวลาประมาณ 01.00 น. วานนี้ (22 มี.ค.) พบว่าในเขตจังหวัดปัตตานี 23 จุดจังหวัดยะลา 12 จุดจังหวัดนราธิวาส 8 จุด และจังหวัดสงขลา 2 จุด และทําให้มีผู้เสียชีวิตเป็นชาวเมียนมาร์ซึ่งเป็นพนักงานปั๊มในพื้นที่อําเภอมายอ จังหวัดปัตตานีเสียชีวิต 1 ราย นั้น มีเป้าหมายทําลายระบบเศรษฐกิจ สาธารณูปโภค ลดความเชื่อมั่นของเจ้าหน้าที่ความมั่นคง และพยายามสร้างสถานการณ์ทําลายบรรยากาศเดือนรอมฎอน
หลังเกิดเหตุเจ้าหน้าที่เข้าตรวจสอบพื้นที่ รวบรวมวัตถุพยาน และเก็บพยานหลักฐานเพื่อดําเนินการในส่วนที่เกี่ยวข้อง พลโท ศานติ ศกุนตนาค แม่ทัพภาคที่ 4 / ผู้อํานวยการรักษาความมั่นคงภายในภาค 4 สั่งการให้ทุกหน่วยเร่งดําเนินการตามขั้นตอน โดยเฉพาะการดูแลป้องกันพื้นที่ให้มีความปลอดภัย เร่งสอบสวนหาสาเหตุ และแรงจูงใจการก่อเหตุ พร้อมให้ขยายผลไปยังผู้ร่วมก่อเหตุ และฝากความห่วงใยไปยังเจ้าหน้าที่และทุกภาคส่วน ปฏิบัติหน้าที่ด้วยความระมัดระวัง และกันพื้นที่เกิดเหตุ กันประชาชนที่ไม่เกี่ยวข้อง เพื่อดูแลรักษาความปลอดภัยสูงสุด
โอกาสนี้ สําหรับ ศอ.บต.เร่งดําเนินการช่วยเหลือเยียวยาผู้ได้รับผลกระทบจากเหตุการณ์ดังกล่าวตามหลักเกณฑ์การให้ความช่วยเหลือเยียวยาฯ ตามขั้นตอนการให้ความช่วยเหลือเยียวยาด้านทรัพย์สิน ตามขั้นตอนที่กําหนดไว้ โดยมีคณะกรรมการ 3 ฝ่าย ในการพิจารณาช่วยเหลือ ผู้ประกอบการที่ได้รับความเสียหาย เมื่อคณะกรรมการพิจารณาเรียบร้อย จังหวัดจะจ่ายเงินช่วยเหลือเยียวยา 100 % หมายเหตุการประเมินทรัพย์สินของคณะกรรมการประเมินฯให้ดําเนินการแล้วเสร็จภายในระยะเวลาไม่เกิน 2 สัปดาห์และให้ต่อระยะเวลาได้อีกไม่เกิน 2 สัปดาห์ และให้พิจารณาจ่ายเงินชดเชยล่วงหน้าไปร้อยละ 50 ของความเสียหายที่ประเมินเบื้องต้นไว้
ในส่วนของการให้ความช่วยหลือเยียวยาในกรณีผู้เสียชีวิต ศอ.บต. จะมอบเงินช่วยเหลือด้านร่างกาย จํานวน 500,000 บาท หากมีบุตรจะมีเงินยังชีพบุตร เงินทุนการศึกษารายปี เงินค่าจัดการฌาปนกิจและเงินทดแทนประกันภัย ซึ่งขณะนี้ยังอยู่ระหว่างการรวบรวมเอกสาร
“จากเหตุการณ์ที่เกิดขึ้น รัฐบาลขอยืนยันว่า ไม่ได้ละทิ้ง ประชาชนในพื้นที่ 3 จังหวัดชานแดนภาคใต้ รัฐบาลยังคงเดินหน้า ที่จะช่วยกระตุ้นเศรษฐกิจ ตามนโยบายของนายเศรษฐา ทวีสิน นายกรัฐมนตรีและ รมว.คลัง ที่ได้เดินทางลงพื้นที่ไปนอนค้างคืนมาแล้ว เมื่อปลายเดือนกุมภาพันธ์ ที่ผ่านมา โดยเฉพาะการส่งเสริมการท่องเที่ยวในพื้นที่ จ.ชายแดนภาคใต้ ที่พหุวัฒนธรรมทางสังคม ที่น่าสนใจ”นางรัดเกล้ากล่าว
รัฐบาลไทย-ข่าวทำเนียบรัฐบาล-รมช. ไชยา มอบหมายกรมชลประทานบูรณาการร่วมกับ อบต.คลองสาม เร่งแก้ปัญหาน้ำเสียในลำคลองสาธารณะประโยชน์ บรรเทาความเดือนร้อนให้ประชาชนในพื้นที่กว่า 200,000 ราย
วันเสาร์ที่ 23 มีนาคม 2567
รมช. ไชยา มอบหมายกรมชลประทานบูรณาการร่วมกับ อบต.คลองสาม เร่งแก้ปัญหาน้ําเสียในลําคลองสาธารณะประโยชน์ บรรเทาความเดือนร้อนให้ประชาชนในพื้นที่กว่า 200,000 ราย
รมช. ไชยา มอบหมายกรมชลประทานบูรณาการร่วมกับ อบต.คลองสาม เร่งแก้ปัญหาน้ําเสียในลําคลองสาธารณะประโยชน์ บรรเทาความเดือนร้อนให้ประชาชนในพื้นที่กว่า 200,000 ราย
นายไชยา พรหมา รัฐมนตรีช่วยว่าการกระทรวงเกษตรและสหกรณ์ ลงพื้นที่พบประชาชนตําบลคลองสาม อําเภอคลองหลวง จังหวัดปทุมธานี พร้อมรับหนังสือจากตัวแทนหมู่บ้านจัดสรรที่ขอความอนุเคราะห์ให้แก้ไขปัญหาน้ําเสียในพื้นที่ดังกล่าว
รมช. ไชยา กล่าวว่า พื้นที่หมู่ 4 ตําบลคลองสามที่ได้รับผลกระทบจากปัญหาน้ําเน่าเสียในลําคลอง และขยะมูลฝอยสะสมจนมีผลต้องการระบายน้ํา ซึ่งสร้างความเดือดร้อนให้กับประชากรผู้อยู่อาศัยประมาณ 200,000 กว่าราย ซึ่งต้องแก้ไขปัญหาเร่งด่วน จึงขอมอบหมายกรมชลประทาน และขอความร่วมมือจากองค์การบริหารส่วนตําบลคลองสาม ดูแลการขุดลอกคลอง แก้ไขปัญหาน้ําเน่าเสีย รวมถึงกําจัดวัชพืช เพื่อช่วยกันดูแลคลองสาธารณะประโยชน์ รวมถึงขอให้เจ้าของโครงการหมู่บ้านจัดสรรบริหารจัดการน้ําในหมู่บ้านก่อนปล่อยลงสู่ลําคลอง เพื่อลดการเกิดจุลินทรีย์ที่จะก่อให้เกิดกลิ่นไม่พึงประสงค์ ซึ่งทุกหน่วยงานต้องบูรณาการร่วมกันเพื่อให้บรรลุวัตถุประสงค์ของทุกฝ่าย
นอกจากนี้ รมช.ไชยา ขอให้กรมชลประทาน อบต. คลองสาม และตัวแทนหมู่บ้านจัดสรร จัดการประชุมบริหารจัดการปัญหาน้ําเสียในลําคลองร่วมกัน เพื่อลดการเกิดปัญหาในระยะยาว อีกด้วย
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ สั่งการตรวจสอบ ติดตามสถานการณ์ พร้อมทำความเข้าใจ ประชาชนในพื้นที่ รวมทั้งปฏิบัติตามหน้าที่ด้วยความโปร่งใส
วันเสาร์ที่ 23 มีนาคม 2567
23/03/2567
โฆษกรัฐบาลเผย นายกฯ สั่งการตรวจสอบ ติดตามสถานการณ์ พร้อมทําความเข้าใจ ประชาชนในพื้นที่ รวมทั้งปฏิบัติตามหน้าที่ด้วยความโปร่งใส
โฆษกรัฐบาลเผย นายกฯ สั่งการตรวจสอบ ติดตามสถานการณ์ พร้อมทําความเข้าใจ ประชาชนในพื้นที่ รวมทั้งปฏิบัติตามหน้าที่ด้วยความโปร่งใส
วันที่ 23 มีนาคม 2567 นายชัย วัชรงค์ โฆษกประจําสํานักนายกรัฐมนตรี เปิดเผยว่าต่อสถานการณ์ความไม่สงบภาคใต้ที่เกิดขึ้น นาย เศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง สั่งการให้ หน่วยงานที่เกี่ยวข้อง ติดตาม ตรวจสอบสถานการณ์อย่างเร่งด่วน อย่างต่อเนื่อง
โฆษกประจําสํานักนายกรัฐมนตรีกล่าวว่า ต่อกรณี ที่มีการจับกุมผู้ต้องสงสัยแล้ว 6 รายนั้น นายกรัฐมนตรีสั่งการให้เน้นสร้างความเข้าใจเพื่อให้ประชาชนในพื้นที่ เข้าใจสถานการณ์ รวมทั้งให้ปฏิบัติด้วยความ ดีกว่า โปร่งใส ยุติธรรม คํานึงถึงสิทธิมนุษยชนให้มากที่สุด
“นายกรัฐมนตรีเข้าใจดีต่อความอ่อนไหว ของสถานการณ์ที่เกิดขึ้นจึงสั่งการให้ตรวจสอบด้วยความระมัดระวังพร้อมดําเนินการอย่างโปร่งใส แต่เร่งด่วนเพื่อคืนความเชื่อมั่นให้ประชาชน” นายชัย กล่าว
ทั้งนี้ กองอํานวยการรักษาความมั่นคงภายในภาค 4 ส่วนหน้าขอความร่วมมือพี่น้องประชาชน หากพบบุคคลต้องสงสัยเข้ามาเคลื่อนไหวในพื้นที่ สามารถแจ้งได้ที่หมายเลขโทรศัพท์สายตรง แม่ทัพภาคที่ 4 ผู้อํานวยการรักษาความมั่นคงภายในภาค 4 โทร 061-1732999 หรือเบอร์สายด่วน กอ.รมน.ภาค 4 สน. 1341 และหน่วยเฉพาะกิจในพื้นที่ได้ตลอด 24 ชั่วโมง รวมทั้งขอเรียนให้ทราบว่าผู้ให้การสนับสนุนผู้กระทําผิดด้วยวิธีการต่างๆ เช่น การนําพาซ่อนเร้น การให้การสนับสนุนที่พักพิง หรือการสนับสนุนเสบียงอาหาร จะมีความผิดตามกฎหมาย ป.อาญา มาตรา 189 ต้องระวางโทษจําคุกไม่เกิน 2 ปี หรือปรับไม่เกิน 40,000 บาท หรือทั้งจําทั้งปรับ
รัฐบาลไทย-ข่าวทำเนียบรัฐบาล-นายกฯ ย้ำ รับไม่ได้บ่อนผิดกฎหมาย เผยไม่ก้าวก่ายการสืบสวน หากทำผิดไม่ว่าใครต้องดำเนินการตามกฎหมาย
วันเสาร์ที่ 23 มีนาคม 2567
23/03/2567
นายกฯ ย้ํา รับไม่ได้บ่อนผิดกฎหมาย เผยไม่ก้าวก่ายการสืบสวน หากทําผิดไม่ว่าใครต้องดําเนินการตามกฎหมาย
นายกฯ ย้ํา รับไม่ได้บ่อนผิดกฎหมาย เผยไม่ก้าวก่ายการสืบสวน หากทําผิดไม่ว่าใครต้องดําเนินการตามกฎหมาย
วันนี้ (23 มีนาคม 2567) เวลา 10.30 น. ณ ท่าอากาศยานทหารกองบิน 2 (บน 6) ดอนเมือง กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง​ กล่าวถึง​การบุกจับบ่อน บางใหญ่ ที่มีกระแสข่าวว่ามีนักการเมืองเข้าไปเกี่ยวข้องว่า เรื่องบ่อนเป็นเรื่องใหญ่ วันนี้ตนเอง ได้เดินทางไปที่ สน.ลุมพินี ก็ได้กําชับแล้ว เรื่องนี้ซึ่งเรารับไม่ได้และผิดกฎหมาย แต่ตนเองไม่ได้ก้าวก่ายว่าจะเป็นของนักการเมืองคนใด เพราะยึดตามหลักกฎหมายมากกว่า จะเป็นของใครเมื่อทําผิดก็ต้องถูกจับ
ส่วนที่มีการกล่าวหาว่า นายชาดา ไทยเศรษฐ์ รัฐมนตรี​ช่วยว่าการ​กระทรวงมหาดไทย​ มีความสนิทสนมกับเจ้าของบ่อนที่ถูกจับ นายกฯ กล่าวว่า ต้องให้ความเป็นธรรมกับคุณชาดาด้วย และตรงนี้ไม่ต้องกําชับอะไร เชื่อว่าทุกคนรู้หน้าที่ของตัวเอง ฝ่ายความมั่นคงและสํานักงานตํารวจแห่งชาติเองก็รู้ ว่าหากสาวถึงใครก็ต้องมีความผิด แต่ก็ต้องให้ความเป็นธรรมกับนายชาดาด้วย เพราะคนเรารู้จักกับคนเยอะเหมือนกัน ถ้าเราไปรู้จักกันแล้ว พอคนนึงทําผิด และจะบอกมีส่วนเกี่ยวข้อง มองว่าไม่ค่อยแฟร์เท่าไหร่ แต่ตนเองก็ไม่ได้ไปก้าวก่าย และจะไม่สอบถามนายชาดาด้วย เพราะเป็นหน้าที่ของสํานักงานตํารวจแห่งชาติ ที่ต้องดําเนินการสืบสวน
นายกฯ กล่าวต่อไปว่า เรื่องของอาชญากรรมไม่หมดไป แต่เราพยายามทําให้มันน้อยลง ยึดหลักกฎหมายเป็นหลัก คนมีหน้าที่ที่ต้องทํา ต้องดําเนินตามหน้าที่ต่อไป
รัฐบาลไทย-ข่าวทำเนียบรัฐบาล-การตรวจราชการ ณ จังหวัดพิษณุโลก และจังหวัดนครราชสีมา
วันศุกร์ที่ 22 มีนาคม 2567
การตรวจราชการ ณ จังหวัดพิษณุโลก และจังหวัดนครราชสีมา
ระหว่างวันที่ 23 - 24 มีนาคม 2567
การตรวจราชการ ณ จังหวัดพิษณุโลก และจังหวัดนครราชสีมา
ของนายศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง
ระหว่างวันที่ 23 - 24 มีนาคม 2567
รัฐบาลไทย-ข่าวทำเนียบรัฐบาล-พระพรหมบัณฑิต-รมต.พวงเพ็ชร เตรียมความพร้อม ไทยเป็นเจ้าภาพ “วิสาขบูชาโลก” 19-20 พ.ค. ตั้งเป้าเป็นศูนย์กลางพระพุทธศาสนา
วันเสาร์ที่ 23 มีนาคม 2567
23/03/2567
พระพรหมบัณฑิต-รมต.พวงเพ็ชร เตรียมความพร้อม ไทยเป็นเจ้าภาพ “วิสาขบูชาโลก” 19-20 พ.ค. ตั้งเป้าเป็นศูนย์กลางพระพุทธศาสนา
พระพรหมบัณฑิต-รมต.พวงเพ็ชร เตรียมความพร้อม ไทยเป็นเจ้าภาพ “วิสาขบูชาโลก” 19-20 พ.ค. ตั้งเป้าเป็นศูนย์กลางพระพุทธศาสนา
วันนี้ (23 มีนาคม 2567) ดร.พวงเพ็ชร ชุนละเอียด รัฐมนตรีประจําสํานักนายกรัฐมนตรี เข้ากราบ พระพรหมบัณฑิต (ประยูร ธมฺมจิตฺโต) เจ้าอาวาสวัดประยุรวงศาวาสวรวิหาร กรรมการมหาเถรสมาคม ในฐานะประธานสภาสากลวันวิสาขบูชาโลก (ICDV) และประธานสมาคมมหาวิทยาลัยพระพุทธศาสนานานาชาติ (IABU) และหารือการเตรียมจัดงานวิสาขบูชาโลก ประจําปี 2567 ที่ประเทศไทยเป็นเจ้าภาพ
พระพรหมบัณฑิต เปิดเผยว่า ที่ประชุมฯ ในวันนี้ได้ร่วมกันสรุปกําหนดการการจัดงานวันวิสาขบูชาโลก และการจัดประชุมวิสาขบูชาโลกนานาชาติ "ในหัวข้อเอกภาพของการทํางานร่วมกัน" ซึ่งประเทศไทยได้รับเกียรติในการให้เป็นเจ้าภาพในปีนี้ (2567) โดยมีกําหนดจัดในระหว่างวันที่ 19 - 20 พฤษภาคมนี้ และมีการหารือกันเนื่องในโอกาสที่ปีนี้เป็นปีมหามงคลเฉลิมพระชนมพรรษา 6 รอบ 72 พรรษา ของพระบาทสมเด็จพระเจ้าอยู่หัว จึงได้มีกําหนดเชิญผู้นําทางศาสนา และพุทธศาสนิกชนจากนานาประเทศมาเข้าร่วมงานถึง 73 ประเทศ โดยจะมีการจัดกิจกรรมต่างๆ การเจริญพระพุทธมนต์ และกิจกรรมถวายพระพรชัยมงคล แด่พระบาทสมเด็จพระเจ้าอยู่หัวด้วย ซึ่งการจัดกิจกรรมในครั้งนี้ได้รับความร่วมมือที่ดีจากรัฐบาล ในการอํานวยความสะดวกด้านต่างๆ รวมถึงงบประมาณสนับสนุน
ด้าน ดร.พวงเพ็ชร กล่าวว่า ในนามของรัฐบาล น้อมรับการทํางานให้พระพุทธศาสนาและรับใช้มหาเถรสมาคมอย่างเต็มที่ ในฐานะที่ตนกํากับดูแลสํานักงานพระพุทธศาสนาเเห่งชาติและกรมประชาสัมพันธ์ จะประสานการจัดงานให้ประสบผลสําเร็จ และสนับสนุนด้านการประชาสัมพันธ์อย่างเต็มที่เพื่อให้การจัดงานวิสาขบูชาโลก ที่ประเทศไทยเป็นเจ้าภาพ ออกสู่สายตาคนทั้งโลกอย่างยิ่งใหญ่ ให้ทั่วโลกได้เห็นว่าประเทศไทยเหมาะสมที่จะเป็นศูนย์กลางทางพระพุทธศาสนา ประกอบกับปีนี้เป็นปีมหามงคลของปวงชนชาวไทย เนื่องในโอกาสเฉลิมพระชนมพรรษา 6 รอบ พระบาทสมเด็จพระเจ้าอยู่หัว จึงขอเชิญชวนพุทธศาสนิกชนร่วมเป็นเจ้าภาพที่ดี ต้อนรับคณะผู้เข้าร่วมงานวิสาขบูชาโลก และเข้าร่วมกิจกรรมทางศาสนา ร่วมสืบสานและน้อมนําหลักธรรมคําสอนทางพระพุทธศาสนามาใช้ในชีวิตประจําวัน เพื่อถวายเป็นพระราชกุศลและเป็นสิริมงคลแก่ตนเองและครอบครัว
รัฐบาลไทย-ข่าวทำเนียบรัฐบาล-“เกณิกา”เผย รัฐบาลพร้อมเดินหน้าช่วยเหลือเหยื่ออาชญากรรม เปิดสายด่วนยุติธรรม โทร. 1111 กด 77 ฟรีตลอด 24 ชั่วโมง ยกระดับการให้ความช่วยเหลือประชาชนให้มีประสิทธิภาพ
วันเสาร์ที่ 23 มีนาคม 2567
23/03/2567
“เกณิกา”เผย รัฐบาลพร้อมเดินหน้าช่วยเหลือเหยื่ออาชญากรรม เปิดสายด่วนยุติธรรม โทร. 1111 กด 77 ฟรีตลอด 24 ชั่วโมง ยกระดับการให้ความช่วยเหลือประชาชนให้มีประสิทธิภาพ
“เกณิกา”เผย รัฐบาลพร้อมเดินหน้าช่วยเหลือเหยื่ออาชญากรรม เปิดสายด่วนยุติธรรม โทร. 1111 กด 77 ฟรีตลอด 24 ชั่วโมง ยกระดับการให้ความช่วยเหลือประชาชนให้มีประสิทธิภาพ
วันที่ 23 มี.ค. 67 น.ส.เกณิกา อุ่นจิตร์ รองโฆษกประจําสํานักนายกรัฐมนตรี กล่าวว่า รัฐบาลโดยนายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง ทั้งนี้กระทรวงยุติธรรม พันตํารวจเอก ทวี สอดส่อง รัฐมนตรีว่าการกระทรวงยุติธรรม ได้ตระหนักถึงปัญหาที่ประชาชนที่ตกเป็นเหยื่อในคดีอาญา ซึ่งรัฐบาลมีนโยบายสําคัญในการนําความยุติธรรมไปสู่ประชาชนให้สามารถเข้าถึงบริการของหน่วยงานต่าง ๆ ได้อย่างสะดวก รวดเร็ว และมีความเสมอภาค
น.ส.เกณิกา กล่าวต่อว่า ในส่วนของกรมคุ้มครองสิทธิและเสรีภาพ พยายามพัฒนาและธํารงไว้ซึ่งสิทธิเสรีภาพของประชาชน ที่เป็นผู้เสียหายและเป็นผู้ที่ได้รับผลกระทบจากการละเมิดสิทธิที่ไม่ใช่ผู้กระทําผิด โดยมีเป้าหมายที่พร้อมยืนเคียงข้างผู้บริสุทธิ์และจะไม่หยุดช่วยเหลือเพื่อความยุติธรรม โดยพร้อมที่จะให้ความช่วยเหลือประชาชนที่ตกเป็นเหยื่อในคดีอาญา ให้เข้าถึงความยุติธรรมได้อย่างสะดวก รวดเร็ว และมีประสิทธิภาพ โดยสามารถติดต่อขอรับความช่วยเหลือได้ที่ สายด่วนยุติธรรม โทร. 1111 กด 77 ฟรีตลอด 24 ชั่วโมง
“รัฐบาลไม่อยากเห็นเหยื่ออาชญากรรม เหตุการณ์ร้าย ๆเหล่านั้น ไม่ควรจะเกิดขึ้น แต่ถ้าเกิดขึ้นแล้วก็ต้องเอาผู้กระทําผิดมาลงโทษ หรือเอาทรัพย์สิน หรือความเสียหาย กลับคืนมามาให้ผู้เสียหายและเหยื่อให้ได้ นายกรัฐมนตรี จึงมีนโยบายเพื่อยกระดับในการให้ความช่วยเหลือประชาชนให้มีประสิทธิภาพมากยิ่งขึ้น เพื่ออํานวยความยุติธรรม ลดความเหลื่อมล้ํา สร้างความเป็นธรรมให้เกิดขึ้นกับสังคม“ น.ส.เกณิกา กล่าว
รัฐบาลไทย-ข่าวทำเนียบรัฐบาล-นายกฯ ย้ำภายใน 1-2 สัปดาห์ เรียกประชุม คกก.ดิจิทัลวอลเล็ตชุดใหญ่
วันเสาร์ที่ 23 มีนาคม 2567
23/03/2567
นายกฯ ย้ําภายใน 1-2 สัปดาห์ เรียกประชุม คกก.ดิจิทัลวอลเล็ตชุดใหญ่
นายกฯ ย้ําภายใน 1-2 สัปดาห์ เรียกประชุม คกก.ดิจิทัลวอลเล็ตชุดใหญ่
วันนี้ (23 มีนาคม 2567) เวลา 10.30 น. ณ ท่าอากาศยานทหารกองบิน 2 (บน 6) ดอนเมือง กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงความคืบหน้าเรื่องโครงการดิจิทัลวอลเล็ต 10,000 บาทว่า เป็นไปตามที่เคยบอกก่อนหน้านี้ว่า จะมีการประชุมคณะกรรมการนโยบายโครงการเติมเงิน 10,000 บาท ผ่านระบบดิจิทัลวอลเล็ต แต่ไม่แน่ใจว่ากําหนดเป็นวันที่เท่าไหร่ ซึ่งนายจุลพันธ์ อมรวิวัฒน์ รัฐมนตรีช่วยว่าการกระทรวงการคลัง เป็นผู้กําหนดวัน ก็คาดว่าจะภายใน 1-2 สัปดาห์ตามที่บอกไปแล้ว
รัฐบาลไทย-ข่าวทำเนียบรัฐบาล-รมว.ดีอี  ย้ำเดินหน้าปิดเว็บพนันออนไลน์
วันศุกร์ที่ 22 มีนาคม 2567
รมว.ดีอี ย้ําเดินหน้าปิดเว็บพนันออนไลน์
รมว.ดีอี ย้ําเดินหน้าปิดเว็บพนันออนไลน์
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวถึงกรณีมีส.ส. เปิดชมการถ่ายทอดสดการแข่งขันฟุตบอลโลกรอบคัดเลือกของระหว่างทีมชาติไทยกับทีมชาติเกาหลีใต้ ระหว่างการประชุมสภาที่ผ่านมา โดยรับชมผ่านเว็บไซต์พนันนั้น ขณะนี้ทางกระทรวงดีอีได้ทําการประสานงานแจ้งไปยังผู้ให้บริการอินเทอร์เน็ต ISP ทําการระงับเว็บไซต์ดังกล่าวชั่วคราว ก่อนจะดําเนินการขอคําสั่งศาล เพื่อปิดเว็บไซต์เป็นการถาวร
ทั้งนี้การดําเนินการปิดกั้นเว็บพนันออนไลน์ เป็นสิ่งที่กระทรวงดําเนินการอยู่แล้ว ซึ่งขณะนี่อยู่ในข่วงรอคําสั่งศาลโดยใช้ระยะเวลาประมาณ 7 วัน ซึ่งเว็บพนันที่ยังพบเจออยู่นั้น จากการตรวจสอบ พบว่าเว็บพนันออนไลน์แม้จะมีคําสั่งศาลให้ปิดแล้ว แต่ยังสามารถเข้าถึงได้อยู่จาก ISP บางราย จึงได้สั่งการให้หน่วยงานที่เกี่ยวข้องดําเนินการตรวจสอบ ISP ที่ยังไม่ปิดกั้นตามคําสั่งศาล เพื่อดําเนินการตามขั้นตอนของกฎหมายต่อไป
“ผม ไม่ได้นิ่งนอนใจ และเอาจริงเรื่องนี้ ได้มีการใช้เทคโนโลยี AI เข้ามาช่วยเจาะข้อมูลและได้มีการประสานงานกับหน่วยงานที่เกี่ยวข้อง เข้ามาช่วยปราบปรามเว็บพนันต่อเนื่อง เพื่อตัดวงจรอาชญากรรมออนไลน์ไม่ให้เกิดความเสียหายในวงกว้าง และขอเตือนเยาวชนอย่าเข้าไปเล่นเว็บพนัน เพราะนอกจากอาจเสียทรัพย์ แล้ว อาจถูกหลอกให้โหลดแอป ดูดเงินมาติดตั้งในเครื่อง” รมว.ดีอี กล่าว
ที่ผ่านมากระทรวงดีอี ให้ความสําคัญในการตรวจสอบ ระงับ ยับยั้ง และปิดกั้นเว็บพนันออนไลน์อย่างจริงจัง และต่อเนื่อง โดยมุ่งระงับข้อมูลคอมพิวเตอร์ที่ไม่เหมาะสม ตั้งแต่ 1 ตุลาคม 2566 - 5 มีนาคม 2567 ทําการระงับข้อมูลที่ไม่เหมาะสมทุกประเภทไปแล้วจํานวน 60,681 รายการ โดยปิดกั้นเว็บไซต์เกี่ยวกับพนันออนไลน์ จํานวน 25,571 รายการ เพิ่มขึ้น 13 เท่าตัวจาก 2,059 เว็บ ในช่วงเวลาเดียวกันปี 2566
สําหรับความผิด พ.ร.บ.การพนัน มีดังนี้– ผู้จัดให้เล่น – มาตรา 5 จําคุก 1-10 ปี ปรับ 20,000 – 200,000 บาท หรือทั้งจําทั้งปรับ– ผู้เล่น/ประกาศชักชวน – มาตรา 12 จําคุกไม่เกิน 2 ปี ปรับไม่เกิน 2,000 บาท หรือ ทั้งจําทั้งปรับ
-------------------------------------
รัฐบาลไทย-ข่าวทำเนียบรัฐบาล-สธ.จ่อหารือ ก.พ.เพิ่มความก้าวหน้า “เภสัชกร” เลื่อนไหลเป็น “ชำนาญการพิเศษ” ได้ทุกตำแหน่ง
วันเสาร์ที่ 23 มีนาคม 2567
สธ.จ่อหารือ ก.พ.เพิ่มความก้าวหน้า “เภสัชกร” เลื่อนไหลเป็น “ชํานาญการพิเศษ” ได้ทุกตําแหน่ง
กระทรวงสาธารณสุข เตรียมหารือ ก.พ. วันที่ 25 มีนาคมนี้ เสนอขอปรับตําแหน่ง “เภสัชกร” เลื่อนไหลเป็นระดับชํานาญการพิเศษได้ทุกตําแหน่ง เพิ่มความก้าวหน้าตามนโยบายสร้างขวัญและกําลังใจบุคลากร ชี้ใช้เวลาเรียน 6 ปี เช่นเดียวกับแพทย์-ทันตแพทย์
กระทรวงสาธารณสุข เตรียมหารือ ก.พ. วันที่ 25 มีนาคมนี้ เสนอขอปรับตําแหน่ง “เภสัชกร” เลื่อนไหลเป็นระดับชํานาญการพิเศษได้ทุกตําแหน่ง เพิ่มความก้าวหน้าตามนโยบายสร้างขวัญและกําลังใจบุคลากร ชี้ใช้เวลาเรียน 6 ปี เช่นเดียวกับแพทย์-ทันตแพทย์ ปฏิบัติงานดูแลประชาชนร่วมกับทีมสหวิชาชีพ แต่ที่ผ่านมาก้าวหน้าเข้าสู่ระดับชํานาญการพิเศษแค่ 11%
นพ.ภาณุมาศ ญาณเวทย์สกุล รองปลัดกระทรวงสาธารณสุข เปิดเผยว่า กระทรวงสาธารณสุข มีนโยบายดูแลเรื่องขวัญและกําลังใจของบุคลากรทางการแพทย์และสาธารณสุขทุกวิชาชีพอย่างต่อเนื่อง โดยล่าสุดเตรียมที่จะหารือกับสํานักงานคณะกรรมการข้าราชการพลเรือน (ก.พ.) ในวันที่ 25 มีนาคม 2567 เพื่อสนับสนุนความก้าวหน้าของวิชาชีพ “เภสัชกร” ในสังกัดกระทรวงสาธารณสุข ให้สามารถปรับตําแหน่งเลื่อนไหลเป็น “เภสัชกรชํานาญการพิเศษ”ได้ทุกตําแหน่ง เนื่องจากตั้งแต่ปี 2552 มีการปรับหลักสูตรการศึกษาเภสัชศาสตร์จาก 5 ปี เป็น 6 ปี เช่นเดียวกับแพทย์และทันตแพทย์ มีการฝึกอบรมความเชี่ยวชาญเฉพาะทางเพื่อพัฒนาให้เภสัชกรมีความรู้ สมรรถนะ และความสามารถในการดูแลผู้ป่วยที่มีโรคซับซ้อน ร่วมกับแพทย์และทีมสหสาขาวิชาชีพตาม Service Plan ในทุกสาขา เช่น โรคมะเร็ง โรคหัวใจและหลอดเลือด โรคทางจิตเวช โรคไต งานสุขภาพปฐมภูมิ เป็นต้น รวมถึงการคุ้มครองผู้บริโภคด้านยาและผลิตภัณฑ์สุขภาพด้วย
นพ.ภาณุมาศกล่าวอีกว่า เภสัชกรมีบทบาทสําคัญในการวินิจฉัยทางเภสัชกรรม ค้นหา ป้องกันและแก้ไขปัญหาที่เกี่ยวเนื่องกับการใช้ยาของผู้ป่วย ช่วยเพิ่มประสิทธิภาพในการรักษาด้วยยา ป้องกันเหตุการณ์ไม่พึงประสงค์จากการใช้ยาที่ไม่ถูกต้องหรือไม่สมเหตุผล ป้องกันปัญหาเชื้อดื้อยาต้านจุลชีพ ทําให้ผู้ป่วยได้รับยาที่มีคุณภาพ มาตรฐาน ปลอดภัย รวมทั้งยังมีบทบาทในการวิจัยและพัฒนายาแผนปัจจุบันและยาสมุนไพร ถือเป็นอีกกําลังหลักสําคัญของระบบสุขภาพ ซึ่งปัจจุบันกระทรวงสาธารณสุขมีเภสัชกรรวม 10,498 ตําแหน่ง พบว่า เป็นเภสัชกรระดับปฏิบัติการ/ชํานาญการ มากถึง 9,011 ตําแหน่ง คิดเป็นร้อยละ 85.84 มีเภสัชกรระดับชํานาญการพิเศษเพียงร้อยละ 11.05 ขณะที่ในช่วง 3 ปีที่ผ่านมา มีเภสัชกรออกจากระบบไปแล้วถึง 400 คน เนื่องจากขาดขวัญกําลังใจ ค่าตอบแทนและความก้าวหน้า เมื่อเทียบกับภาคเอกชนที่มีค่าตอบแทนสูงถึง 50,000 – 60,000 บาทต่อเดือน
“เมื่อเทียบกับแพทย์และทันตแพทย์ที่สามารถเลื่อนไหลปรับระดับเป็นชํานาญการพิเศษได้ทุกคน ทั้งที่มีหลักสูตรเรียน 6 ปีเท่ากัน มีความรับผิดชอบในการดูแลผู้ป่วยในทุกพื้นที่ ทุกระดับ ทุกมิติในการดูแลรักษา ได้รับการศึกษา ฝึกอบรมให้มีความรู้ความสามารถและมีสมรรถนะในการดูแลผู้ป่วยเฉพาะโรคเฉพาะรายร่วมกับแพทย์และทีมสหสาขาวิชาชีพ ดังนั้น เพื่อให้เกิดความทัดเทียม สร้างขวัญกําลังใจแก่เภสัชกรผู้ปฏิบัติงานเคียงบ่าเคียงไหล่กับแพทย์และสหสาขาวิชาชีพ และสร้างระบบสุขภาพที่ดีสําหรับประชาชน ให้มีคุณภาพชีวิตที่ดี มีความปลอดภัยจากการใช้ยา จึงเตรียมเสนอต่อ ก.พ.ให้เภสัชกรได้รับการพิจารณาปรับตําแหน่งเลื่อนไหลถึงระดับชํานาญการพิเศษได้ทุกตําแหน่ง ซึ่งเป็นไปตามนโยบายสร้างขวัญและกําลังใจบุคลากรทางการแพทย์ของกระทรวงสาธารณสุข” นพ.ภาณุมาศกล่าว
********************************************** 23 มีนาคม 2567
รัฐบาลไทย-ข่าวทำเนียบรัฐบาล-นายกฯ ตรวจติดตามการบริหารจัดการน้ำ อ.บางระกำ จ.พิษณุโลก ย้ำ รัฐบาลให้ความสำคัญแก้ไขปัญหาน้ำทั้งระบบ
วันเสาร์ที่ 23 มีนาคม 2567
23/03/2567
นายกฯ ตรวจติดตามการบริหารจัดการน้ํา อ.บางระกํา จ.พิษณุโลก ย้ํา รัฐบาลให้ความสําคัญแก้ไขปัญหาน้ําทั้งระบบ
นายกฯ ตรวจติดตามการบริหารจัดการน้ํา อ.บางระกํา จ.พิษณุโลก ย้ํา รัฐบาลให้ความสําคัญแก้ไขปัญหาน้ําทั้งระบบ
วันนี้ (23 มีนาคม 2567) เวลา 13.30 น. ณ ประตูระบายน้ําท่านางงาม อําเภอบางระกํา จังหวัดพิษณุโลก นายเศรษฐา ทวีสิน นายกรัฐมนตรีและรัฐมนตรีว่าการกระทรวงการคลัง หารือประเด็นการบริหารจัดการน้ําในพื้นที่จังหวัดพิษณุโลก โดยมี นายบุญเหลือ บารมี รองผู้ว่าราชการจังหวัดพิษณุโลกพร้อมด้วยผู้บริหารส่วนราชการ ผู้บริหารองค์กรปกครองส่วนท้องถิ่นและประชาชนในพื้นที่ให้การต้อนรับ
น.ส. เกณิกา อุ่นจิตร์ รองโฆษกประจําสํานักนายกรัฐมนตรี เปิดเผยว่า ภายหลังการรับฟังบรรยายสรุปจากหน่วยงานที่เกี่ยวข้อง นายกรัฐมนตรีกล่าวพบปะกับประชาชนที่มาให้การต้อนรับว่า จังหวัดพิษณุโลกเป็นแหล่งท่องเที่ยวที่สําคัญของภาคเหนือตอนล่าง แต่ยังประสบปัญหาเรื่องน้ําท่วมน้ําแล้ง รวมถึงปัญหาหนี้นอกระบบและปัญหายาเสพติด ซึ่งเป็นปัญหาที่รัฐบาลให้ความสําคัญ และได้กําชับ ให้หน่วยงานที่เกี่ยวข้องเร่งดําเนินการแก้ไขปัญหาแล้ว ทั้งนี้ จังหวัดพิษณุโลกอยู่ในแผนการ ประชาสัมพันธ์แหล่งท่องเที่ยวของรัฐบาล ประจําปี 2568 โดยรัฐบาลพร้อมสนับสนุน ยกระดับจากจังหวัดเมืองรองให้เป็นจังหวัดท่องเที่ยวเมืองหลัก ซึ่งจังหวัดพิษณุโลกมีความพร้อม มีสนามบิน มีวัฒนธรรมที่ดีงาม รวมถึงมีสถานที่ท่องเที่ยวที่งดงามหลาย ๆ สถานที่
น.ส.เกณิกา กล่าวอีกว่า วันนี้นายกรัฐมนตรีได้มาดูเรื่องการแก้ไขปัญหาน้ําทั้งระบบ ร่วมกับหน่วยงานที่เกี่ยวข้องรู้สึกยินดีที่ได้รับทราบข้อมูล รับทราบความต้องการของประชาชนในพื้นที่ ยืนยันรัฐบาลต้องการแก้ไขปัญหาเรื่องน้ําเพื่อการเกษตร หากไม่มีน้ําทําการเกษตร ก็ไม่สามารถได้ผลผลิตที่ดี
ในส่วนของโครงการศึกษาความเหมาะสมในพื้นที่แม่น้ํายมฝั่งขวาอําเภอบางบางระกํา จังหวัดพิษณุโลก นายกฯ ได้กล่าวถึงการลงพื้นที่วันนี้ ว่าต้องการมารับฟังข้อมูลพร้อมศึกษาความเป็นไปได้ ตนเองเข้าใจปัญหา รับทราบถึงความเดือดร้อนของพี่น้องประชาชน โดยได้สั่งการให้ดําเนินการ ดังนี้ 1) ศึกษาความเป็นไปได้ ในพื้นที่แม่น้ํายมฝั่งขวา ให้อยู่ในเขตชลประทาน 2) เสริมคันป้องกันน้ําท่วม ป้องกันตลิ่งพัง และ 3) โครงการขยายถนน 4 เลน จากบางระกําไปลานกระบือ ซึ่งอนุมัติงบแล้ว
“สําหรับโครงการศึกษาความเหมาะสมในพื้นที่แม่น้ํายมฝั่งขวาอําเภอบางระกํา กรมชลประทานจะพิจารณาดําเนินการศึกษาความเหมาะสม และความเป็นไปได้ในการใช้น้ําเพื่อการเกษตรและการพัฒนาโครงสร้างด้านการชลประทานเพื่อขยายเขตเป็นพื้นที่ชลประทาน พร้อมกับการพัฒนาแหล่งน้ําตามแผนหลักของกรมชลประทานควบคู่กันไป ใช้งบประมาณทั้งสิ้น 665 ล้านบาท โดยคาดว่าจะเพิ่มแหล่งกักเก็บน้ําไว้ใช้เพื่ออุปโภค-บริโภค และการเกษตร ป้องกันภัยแล้งและอุทกภัยอย่างยั่งยืน” น.ส.เกณิกา กล่าว
รัฐบาลไทย-ข่าวทำเนียบรัฐบาล-“รองนายกฯสมศักดิ์” เผย สสส.เคาะรับงบสนับสนุนจาก World Bank เพื่อเดินหน้าโครงการเยียวยาด้านจิตใจแก่ผู้บอบช้ำในเหตุการณ์ 3 จังหวัดชายแดนใต้ ชี้ ตั้งแต่ปี 47-65 เกิดเหตุ 21,485 ครั้ง
วันเสาร์ที่ 23 มีนาคม 2567
23/03/2567
“รองนายกฯสมศักดิ์” เผย สสส.เคาะรับงบสนับสนุนจาก World Bank เพื่อเดินหน้าโครงการเยียวยาด้านจิตใจแก่ผู้บอบช้ําในเหตุการณ์ 3 จังหวัดชายแดนใต้ ชี้ ตั้งแต่ปี 47-65 เกิดเหตุ 21,485 ครั้ง
“รองนายกฯสมศักดิ์” เผย สสส.เคาะรับงบสนับสนุนจาก World Bank เพื่อเดินหน้าโครงการเยียวยาด้านจิตใจแก่ผู้บอบช้ําในเหตุการณ์ 3 จังหวัดชายแดนใต้ ชี้ ตั้งแต่ปี 47-65 เกิดเหตุ 21,485 ครั้ง ทําคนในพื้นที่เครียดสูงกว่าคนทั่วไป 1.54 เท่า-เสี่ยงซึมเศร้า 1.64 เท่า
วันที่ 23 มีนาคม 2567 นายสมศักดิ์ เทพสุทิน รองนายกรัฐมนตรี เปิดเผยว่า ตนได้มีโอกาสเป็นประธานการประชุมคณะกรรมการกองทุนสนับสนุนการสร้างเสริมสุขภาพ (สสส.) โดยมีวาระที่สําคัญคือ การรับทุนสนับสนุนการดําเนินโครงการ จากธนาคารโลก (World Bank) ซึ่งที่ประชุมเห็นชอบ รับทุนสนับสนุนจากธนาคารโลก เป็นเงินประมาณ 38.9 ล้านบาท (1.1 ล้านดอลลาสหรัฐ) เพื่อขับเคลื่อน “โครงการส่งเสริมการบริการจิตสังคมสําหรับผู้บอบช้ําทางจิตใจ จากผลกระทบของความขัดแย้งในพื้นที่จังหวัดชายแดนใต้ของประเทศไทย” โดยมีระยะเวลาดําเนินการ 30 เดือน ซึ่งธนาคารโลก เคยให้ทุน สสส. ขับเคลื่อนงานนี้แล้ว เมื่อปี 2566 เพื่อเป็นโครงการต้นแบบ จํานวน 3.5 ล้านบาท ในกลุ่มเป้าหมาย 38 คน โดยธนาคารโลก ได้มาติดตามผลแล้วเห็นว่า เป็นโครงการที่ดี จึงให้งบสนับสนุนมาขยายผลต่อ
นายสมศักดิ์ กล่าวอีกว่า การทําโครงการนี้ เพื่อส่งเสริมการบริการจิตสังคมให้ผู้บอบช้ําทางจิตใจ จากผลกระทบของความรุนแรงในพื้นที่สามจังหวัดชายแดนใต้ โดยให้คนในพื้นที่ ที่ได้รับความไว้ใจจากผู้บอบช้ํา มาอบรมด้านจิตสังคมและไปดูแลผู้บอบช้ําทางจิตใจ ซึ่งโครงการนี้ เป็นการอบรมอาสาสมัครในพื้นที่ชายแดนใต้ 4 กลุ่ม คือ 1.อสม. 2.นักจิตวิทยาในโรงเรียน 3.NGOs ที่ทํางานเกี่ยวกับเด็กและสตรี และ 4.NGOs ที่ทํางานเกี่ยวกับการเยียวยาผู้ต้องขัง จํานวน 120 คน เพื่อให้อาสาสมัครกลุ่มนี้ ดูแลคนในชุมชนด้วยกันเองได้ โดยครอบคลุมผู้ได้รับการดูแลเด็กและครอบครัวใน 3 จังหวัดชายแดนใต้ จํานวน 2,400 คน
“จากข้อมูลของศูนย์เฝ้าระวังสถานการณ์ภาคใต้ พบว่า ช่วงปี 2547-2565 มีเหตุการณ์ความรุนแรงเกิดขึ้นในสามจังหวัดชายแดนใต้ถึง 21,485 ครั้ง มีผู้เสียชีวิต 7,344 ราย บาดเจ็บ 13,641 ราย ส่งผลให้ประชาชนในพื้นที่ ต้องเผชิญกับความรุนแรงมาอย่างยาวนาน ดังนั้น โครงการนี้ จะเป็นกลไกสําคัญ ในการให้บริการด้านจิตสังคม โดยกลุ่มคนในชุมชน ที่ได้รับความไว้วางใจ ให้แก้ไขปัญหาบาดแผลทางจิตใจจากความรุนแรง ซึ่งจากการสํารวจของกรมสุขภาพจิต ยังพบว่า ประชาชนใน สามจังหวัดชายแดนใต้ มีความเครียดสูง มากกว่าคนทั่วไป 1.54 เท่า เสี่ยงซึมเศร้า มากกว่าคนทั่วไป 1.64 เท่า เสี่ยงฆ่าตัวตาย มากกว่าคนทั่วไป 1.24 เท่า แต่อัตราการเข้ารับบริการด้านจิตเวชภาครัฐ น้อยกว่าประชาชนทั่วไป 2.5 เท่า ทั้งที่มีบุคลากรทางด้านจิตเวชมากกว่าภูมิภาคอื่น ดังนั้น ผมจึงสนับสนุนโครงการนี้ ที่จะเข้าไปช่วยดูแลประชาชนในจังหวัดชายแดนภาคใต้ ควบคู่กับสิ่งที่ผมกําลังเดินหน้าส่งเสริมอาชีพ และแก้ปัญหาความยากจนให้ เพื่อให้ประชาชนมีคุณภาพชีวิตที่ดีขึ้น” รองนายกรัฐมนตรี กล่าว
รัฐบาลไทย-ข่าวทำเนียบรัฐบาล-นายกฯ กำชับเร่งเยียวยาผู้เสียหาย กลุ่มเปราะบาง เหตุรุนแรง 3 จังหวัดชายแดนใต้
วันเสาร์ที่ 23 มีนาคม 2567
23/03/2567
นายกฯ กําชับเร่งเยียวยาผู้เสียหาย กลุ่มเปราะบาง เหตุรุนแรง 3 จังหวัดชายแดนใต้
นายกฯ กําชับเร่งเยียวยาผู้เสียหาย กลุ่มเปราะบาง เหตุรุนแรง 3 จังหวัดชายแดนใต้
วันนี้ (23 มีนาคม 2567) เวลา 10.30 น. ณ ท่าอากาศยานทหารกองบิน 2 (บน 6) ดอนเมือง กรุงเทพฯ นายเศรษฐา ทวีสิน นายกรัฐมนตรี และรัฐมนตรีว่าการกระทรวงการคลัง กล่าวถึงกรณีที่สั่งการให้ พลตํารวจเอก กิตติ์รัฐ พันธุ์เพ็ชร์ รองผู้บัญชาการตํารวจแห่งชาติ รักษาราชการแทนผู้บัญชาการตํารวจแห่งชาติ ลงพื้นที่ไปติดตามสถานการณ์ความรุนแรงจังหวัดชายแดนใต้ ว่า ขณะนี้ได้รับรายงานเบื้องต้นเล็กน้อย แต่จะไปพูดคุยกันอีกครั้งที่จังหวัดนครราชสีมาคืนนี้ ซึ่งตนเองได้กําชับให้เยียวยาผู้ที่ได้รับบาดเจ็บ ผู้เสียหาย และพื้นที่เปราะบาง ตรงไหนที่มีความสุ่มเสี่ยงให้เพิ่มกําลังเข้าไป
ส่วนการก่อเหตุในช่วงเดือนรอมฎอน มีสาเหตุเชื่อมโยงจากเรื่องใดนั้น นายกรัฐมนตรี กล่าวว่า หนึ่งในเหตุผล คือปัญหายังไม่จบ แต่ก็ลดน้อยลงไป ซึ่งในช่วงรอมฎอนก็มีการแสดงกําลัง ก็ต้องพูดคุยกันต่อไป แต่ขอฟังบรรยายสรุปก่อน ขอทําความเข้าใจข้อมูลทั้งหมดก่อน โดยมีการโทรศัพท์หานายอันวาร์ อิบราฮิม นายกรัฐมนตรีมาเลเซีย ซึ่งก็เชื่อว่านายอันวาร์มีความกังวลในเรื่องนี้อยู่
รัฐบาลไทย-ข่าวทำเนียบรัฐบาล-ประกวดคลิป TiKTok หัวใจฟู ฮู้!…สมัครทหารดีกว่า หัวข้อ “รณรงค์สมัครใจตรวจเลือกทหารกองประจำการ”
วันศุกร์ที่ 15 มีนาคม 2567
ประกวดคลิป TiKTok หัวใจฟู ฮู้!...สมัครทหารดีกว่า หัวข้อ “รณรงค์สมัครใจตรวจเลือกทหารกองประจําการ”
ตั้งแต่วันนี้ - 28 มี.ค.67
คุณสมบัติผู้เข้าประกวด
- บุคคลทั่วไป
- ข้าราชการหรือลูกจ้างในสังกัดกลาโหม(ทุกเหล่าทัพ)
-ชิงเงินรางวัลกว่า 30,000 บาท
————
* ผู้จัดทําคลิป เป็นข้าราชการหรือลูกจ้างในสังกัด กห. (ทุกเหล่าทัพ)
ติดแฮชแทค
#สมัครใจรับใช้ชาติ
#โฆษกกระทรวงกลาโหม
#(หน่วยต้นสังกัด)
ในแคปชั่นและแทค TIKTOK
@โฆษกกระทรวงกลาโหม
———-
* ผู้จัดทําคลิป (บุคคลทั่วไป) ไม่ได้เป็นข้าราชการหรือลูกจ้างในสังกัด กห.
ติดแฮชแทค
#สมัครใจรับใช้ชาติ
#โฆษกกระทรวงกลาโหม
#บุคคลทั่วไป
ในแคปชั่นและแทค TIKTOK
@โฆษกกระทรวงกลาโหม
ที่มา โฆษกกระทรวงกลาโหม
รัฐบาลไทย-ข่าวทำเนียบรัฐบาล-“เจ้าฟ้าสิริวัณณวรีฯ” #ทอดพระเนตรพิพิธภัณฑ์โรงงานหลวงที่ 1 (ฝาง)
วันศุกร์ที่ 15 มีนาคม 2567
“เจ้าฟ้าสิริวัณณวรีฯ” #ทอดพระเนตรพิพิธภัณฑ์โรงงานหลวงที่ 1 (ฝาง)
เมื่อวันที่ 10 มีนาคม 2567 ที่ผ่านมา สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา เสด็จทอดพระเนตร พิพิธภัณฑ์โรงงานหลวงที่ 1 (ฝาง) และ #โรงปฏิบัติการวิจัยทางพืช ซึ่งตั้งอยู่ภายในโรงงานหลวงอาหารสําเร็จรูปที่ 1 (ฝาง) ต.แม่งอน อ.ฝาง จ.เชียงใหม่
“โรงงานหลวงอาหารสําเร็จรูปที่ 1 (ฝาง)” #เกิดจากแนวพระราชดําริ ของ พระบาทสมเด็จพระมหาภูมิพลอดุลยเดชมหาราช บรมนาถบพิตร รัชกาลที่ 9 #เพื่อแก้ไขปัญหาความเดือดร้อนและทุกข์ยากของราษฎรจากการถูกพ่อค้าคนกลางกดราคา โดยในระยะแรกของการดําเนินงานนั้นมีลักษณะเป็นเพียงรถยนต์ โดยดัดแปลงให้เป็นโรงงานเคลื่อนที่ ต่อมาได้ใช้อาคารของโรงเรียนตํารวจตระเวนชายแดนเป็นโรงงานชั่วคราว แล้วจึงได้มีการสร้างโรงงานหลวงฯ ที่ 1 (ฝาง) จ.เชียงใหม่
--
ในส่วนของพิพิธภัณฑ์โรงงานหลวงที่ 1 (ฝาง) จัดตั้งขึ้น #เพื่อตอบสนองวัตถุประสงค์ในการเป็นสถานที่ท่องเที่ยวเชิงการศึกษาด้านอุตสาหกรรมการเกษตรแปรรูป และเป็นสถานที่รวบรวมจัดแสดงแนวพระราชดําริในการพัฒนาที่ยั่งยืน ตามแนวปรัชญาของเศรษฐกิจพอเพียง ภายในพิพิธภัณฑ์มีการจัดแสดงนิทรรศการที่น่าสนใจมากมาย เช่น
นิทรรศการจัดแสดงวัตถุสะสม อันเป็นสิ่งของจากชาวบ้านชุมชนบ้านยางบริจาคให้พิพิธภัณฑ์โรงงานหลวงที่ 1 (ฝาง)
นิทรรศการจัดแสดงภาพถ่ายขั้นตอนกระบวนการผลิตของโรงงานหลวง
ภาพถ่ายสมัยที่ในหลวงรัชกาลที่ 9 เสด็จฯ เยี่ยมราษฎรในพื้นที่ภาคเหนือ ฯลฯ
--
สําหรับโรงปฏิบัติการวิจัยทางพืช นับเป็นศูนย์กลางการเรียนรู้ วิจัย โดยใช้เทคโนโลยีและนวัตกรรมด้านการเกษตร ค้นคว้าวิจัย แก้ไข พัฒนา พืชผลทางการเกษตรให้มีคุณภาพที่ดีขึ้นเพื่อนําไปเพิ่มผลผลิตต่อไป
==========================
ที่มา : HRH Princess Sirivannavari Nariratana Rajakanya
#กระทรวงกลาโหม #สํานักงานปลัดกระทรวงกลาโหม #กองทัพไทย #กองบัญชาการกองทัพไทย #กองทัพบก #กองทัพเรือ #กองทัพอากาศ #ทหารบก #ทหารเรือ #ทหารอากาศ #เหล่าทัพ
รัฐบาลไทย-ข่าวทำเนียบรัฐบาล-“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
วันศุกร์ที่ 15 มีนาคม 2567
“พัชรวาท” เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
รมว.ทส. เร่งเตรียมการใช้งบกลาง แก้ปัญหาไฟป่า หมอกควัน ตั้งจุดเฝ้าระวังไฟป่าร่วมกับชุมชนรอบพื้นที่ 11 ป่าอนุรักษ์ 10 ป่าสงวนฯ บรรเทาสถานการณ์ฝุ่น PM2.5 ให้พี่น้องประชาชนภาคเหนือ
วันที่ 14 มีนาคม 2567 เวลา 10.00 น. พล.ต.อ.พัชรวาท วงษ์สุวรรณ รองนายกรัฐมนตรี และรัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานการประชุมเตรียมความพร้อมการดําเนินงานแก้ไขปัญหาไฟป่า หมอกควัน และฝุ่นละออง PM2.5 ตามที่กระทรวงทรัพยากรธรรมชาติและสิ่งแวดล้อม ได้รับอนุมัติงบกลาง รายการเงินสํารองจ่ายเพื่อกรณีฉุกเฉินหรือจําเป็น สําหรับดําเนินการแก้ไขปัญหาไฟป่า หมอกควัน และฝุ่นละออง PM2.5 ประจําปีงบประมาณ พ.ศ. 2567 จากคณะรัฐมนตรีเมื่อวันที่ 3 มีนาคม 2567 ที่ได้จัดสรรให้กรมป่าไม้ และกรมอุทยานแห่งชาติ สัตว์ป่า และพันธุ์พืช ใช้ในการดําเนินโครงการแก้ไขปัญหาไฟป่าและหมอกควันเพื่อลดฝุ่นละออง PM2.5 โดยการมีส่วนร่วมของชุมชน ในพื้นที่เป้าหมาย 10 ป่าสงวนแห่งชาติ และ 11 ป่าอนุรักษ์ โดยเน้นให้ประชาชนโดยรอบพื้นที่เป้าหมายเข้าร่วมประจําจุดเฝ้าระวังไฟป่าของกรมป่าไม้ 1,069 จุด และของกรมอุทยานแห่งชาติ สัตว์ป่า และพันธุ์พืช 1,582 จุด ครอบคลุมพื้นที่ 17 จังหวัดภาคเหนือ และจังหวัดกาญจนบุรี ณ ห้องประชุม ชั้น 20 กระทรวงทรัพยากรธรรมชาติและสิ่งแวดล้อม
โดยในที่ประชุม พล.ต.อ.พัชรวาท ได้เห็นชอบแผนการดําเนินงานโครงการแก้ไขปัญหาไฟป่าและหมอกควัน เพื่อลดฝุ่นละออง PM2.5 โดยการมีส่วนร่วมของชุมชน ประจําปีงบประมาณ พ.ศ. 2567 ของกรมป่าไม้ วงเงิน 109,946,650 บาท และกรมอุทยานแห่งชาติ สัตว์ป่า และพันธุ์พืช วงเงิน 162,708,700 บาท พร้อมสั่งการให้เร่งดําเนินการตามมติคณะรัฐมนตรี และดําเนินการตามระเบียบและกฎหมายที่เกี่ยวข้องอย่างเคร่งครัด มีความโปร่งใส สามารถตรวจสอบได้ในทุกขั้นตอนของการดําเนินงาน รวมทั้งเน้นย้ําให้ทุกหน่วยงานนํามาตรการแก้ไขปัญหาฝุ่นละออง PM2.5 ในช่วงสถานการณ์วิกฤต ไปปฏิบัติการอย่างเร่งด่วน ควบคุมจัดการไฟป่าในพื้นที่มุ่งเป้า 11 ป่าอนุรักษ์ และ 10 ป่าสงวนฯ รวมถึงพื้นที่เกษตรเผาไหม้ซ้ําซากในพื้นที่สูง และในพื้นที่ราบของ 17 จังหวัดภาคเหนือ ตามที่ได้มอบนโยบายยกระดับมาตรการเข้มงวดสูงสุด แก้ปัญหาฝุ่น PM2.5 ภาคเหนือ ไว้ในการประชุมเมื่อวันที่ 10 มีนาคม 2567 ที่ผ่านมา และขอให้ทุกหน่วยงานทุ่มเทสรรพกําลังเข้าปฏิบัติการควบคุมสถานการณ์ไฟป่าในพื้นที่ที่ยังคงมีแนวโน้มรุนแรงอย่างเต็มกําลังความสามารถ ด้วยจิตใจที่เข้มแข็ง และคํานึงถึงความปลอดภัยของเจ้าหน้าที่เป็นสําคัญ
รัฐบาลไทย-ข่าวทำเนียบรัฐบาล-ครม. เคาะงบกว่า 160 ลบ. หนุนโครงการบริบาลและคุ้มครองสิทธิผู้สูงอายุในชุมชน (ภาคใต้)
วันศุกร์ที่ 15 มีนาคม 2567
ครม. เคาะงบกว่า 160 ลบ. หนุนโครงการบริบาลและคุ้มครองสิทธิผู้สูงอายุในชุมชน (ภาคใต้)
.....
ครม. เคาะงบกว่า 160 ลบ. หนุนโครงการบริบาลและคุ้มครองสิทธิผู้สูงอายุในชุมชน (ภาคใต้)
.
ที่ประชุมครม. (12 มี.ค. 67) เห็นชอบหลักการโครงการบริบาลและคุ้มครองสิทธิผู้สูงอายุในชุมชน (ภาคใต้) วงเงิน 163.231 ล้านบาท เพื่อส่งเสริมสนับสนุนการบริบาลและคุ้มครองสิทธิผู้สูงอายุในชุมชน ให้ได้รับการดูแลครอบคลุมในทุกมิติและมีคุณภาพชีวิตที่ดี
.
สืบเนื่องจากในการประชุม ครม.สัญจร จ.ระนอง เมื่อ 23 ม.ค. 67 ที่ผ่านมา พม. ได้รวบรวมข้อมูลและเสนอที่ประชุมพบว่า ภาคใต้ (14 จังหวัด) มีประชากรสูงอายุ จํานวน 1.62 ล้านคน หรือร้อยละ 17.14 ของประชากรภาคใต้ทั้งหมด 9.45 ล้านคน (ข้อมูล ณ เดือนธันวาคม 2566)
.
อีกทั้ง ข้อมูลการคัดกรองสุขภาพของกระทรวงสาธารณสุขพบว่า ภาคใต้มีประชากรสูงอายุ จํานวน 1.07 ล้านคน แบ่งเป็น 3 กลุ่มคือ
• กลุ่มติดสังคม : จํานวน 1.03 ล้านคน (ร้อยละ 96.19)
• กลุ่มติดบ้าน : จํานวน 33,493 คน (ร้อยละ 3.12)
• กลุ่มติดเตียง : จํานวน 7,404 คน (ร้อยละ 0.69)
.
โดยผู้สูงอายุ ยังมีแนวโน้ม “อยู่ลําพังคนเดียวและถูกทอดทิ้งเพิ่มขึ้น” อีกด้วย จากข้อมูลพบว่า มีผู้สูงอายุที่อยู่ลําพัง จํานวน 189,190 คน และผู้สูงอายุดูแลกันเอง จํานวน 89,680 คน (ข้อมูล ณ เดือนธ.ค. 65) ส่งผลให้เกิดการขาดแคลน “จํานวนผู้ดูแลผู้สูงอายุ” และผู้สูงอายุไม่ได้รับการดูแลที่เหมาะสม ดังนั้น
.
ครม. จึงอนุมัติหลักการโครงการดังกล่าว ซึ่งสอดคล้องกับนโยบายรัฐบาลที่ให้ความสําคัญกับการพัฒนาคุณภาพชีวิตของประชาชนและสอดคล้องกับแผนพัฒนากลุ่มจังหวัดภาคใต้ในประเด็นที่เกี่ยวข้องกับผู้สูงอายุ โดยประโยชน์ที่ผู้สูงอายุจะได้รับ :
• ได้รับการดูแลอย่างมีมาตรฐาน มีคุณภาพชีวิตที่ดีอย่างยั่งยืน
• มีกลไกระบบชุมชนรอบรับสถานการณ์สังคมสูงวัย
• ลดภาระค่าใช้จ่ายในการดูแลผู้สูงอายุระยะยาวของประเทศ
• ส่งเสริมเศรษฐกิจชุมชน
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-มท.1 ย้ำ! เที่ยวภูเก็ตปลอดภัย ไม่ยอมให้คนไม่ดีส่วนน้อยทำเสีย
วันศุกร์ที่ 15 มีนาคม 2567
15/03/2567
มท.1 ย้ํา! เที่ยวภูเก็ตปลอดภัย ไม่ยอมให้คนไม่ดีส่วนน้อยทําเสีย
โฆษกมหาดไทย เผย มท.1 ย้ํา! เที่ยวภูเก็ตปลอดภัย ไม่ยอมให้คนไม่ดีส่วนน้อยทําเสีย
นางสาวไตรศุลี ไตรสรณกุล เลขานุการรัฐมนตรีว่าการกระทรวงมหาดไทยและโฆษกกระทรวงมหาดไทย เปิดเผยว่า ช่วงค่ําเมื่อวันที่ 14 มี.ค.67 นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงมหาดไทย (มท.1) ลงพื้นที่ บางลาไนท์มาร์เก็ตป่าตอง อําเภอกะทู้ จังหวัดภูเก็ต เพื่อตรวจติดตามการรักษาความสงบเรียบร้อยและเสริมสร้างความเชื่อมั่นให้กับนักท่องเที่ยว โดยมี นายอรรษิษฐ์ สัมพันธรัตน์ อธิบดีกรมการปกครอง นายชัยวัฒน์ ชื่นโกสุม อธิบดีกรมการพัฒนาชุมชน นายโสภณ สุวรรณรัตน์ ผู้ว่าราชการจังหวัดภูเก็ต พล.ต.ต.สินเลิศ สุขุม ผู้บังคับการตํารวจภูธรจังหวัดภูเก็ต นายเฉลิมศักดิ์ มณีศรี นายกเทศมนตรีเมืองป่าตอง ชุดปฏิบัติการพิเศษกรมการปกครอง ชุดปฏิบัติการพิเศษฝ่ายปกครองจังหวัดภูเก็ต เจ้าหน้าที่ตํารวจสถานีตํารวจภูธรป่าตอง หน่วยปฏิบัติการพิเศษ กองบังคับการตํารวจภูธรจังหวัดภูเก็ต ตํารวจท่องเที่ยวภูเก็ต และเจ้าหน้าที่ที่เกี่ยวข้อง ร่วมลงพื้นที่
ในการลงพื้นที่ครั้งนี้ นายอนุทิน ได้รับฟังบรรยายสรุปการดูแลรักษาความปลอดภัยจากพันตํารวจเอก เฉลิมชัย เหิรสวัสดิ์ ผู้กํากับการสถานีตํารวจภูธรป่าตอง บริเวณศูนย์ควบคุมและสั่งการระบบรักษาความปลอดภัยนักท่องเที่ยว ป้อมตํารวจบางลา สถานีตํารวจภูธรป่าตอง โดยได้รับรายงานว่า สถานีตํารวจภูธรป่าตองร่วมกับชมรมสถานประกอบการหาดป่าตอง ได้ติดตั้งกล้องวงจรปิด CCTV ครอบคลุมบริเวณรวม 26 ตัว และขณะนี้ เทศบาลเมืองป่าตองมีแผนเพิ่มเติมจํานวน CCTV เพื่อเสริมสร้างความปลอดภัยให้แก่นักท่องเที่ยว
จากนั้น ได้ตรวจเยี่ยมและทักทายนักท่องเที่ยวบริเวณบางลาไนท์มาร์เก็ต รวมถึงภายในบริเวณร้านต่าง ๆ อาทิ ร้าน Dublin Irish Pub Phuket ร้าน BARFUNK ARMANIA Phuket ร้าน Newyork Live Music Bar and Optimum Club และร้าน Illuzion ซึ่งบรรยากาศการพบปะทักทายระหว่างนายอนุทินและคณะกับนักท่องเที่ยวทั้งชาวไทยและต่างชาติเป็นไปอย่างเป็นกันเอง
นายอนุทิน กล่าวภายหลังการลงพื้นที่ ว่า ประเทศไทยมีศักยภาพในการดูแล ให้การต้อนรับนักท่องเที่ยวจากทั่วโลก และสามารถสร้างรายได้ให้กับคนไทยมหาศาล และหน้าที่ของทางการโดยความร่วมมือของทุกภาคส่วนคือการทําให้นักท่องเที่ยวรู้สึกปลอดภัย ไม่ถูกเอารัดเอาเปรียบ
ส่วนกรณีพื้นที่ท่องเที่ยวภูเก็ตนั้น ขอย้ํามีความปลอดภัย และทุกภาคส่วนร่วมกันบริหารจัดการได้ดี ซึ่งตอนนี้กําลังคิดว่าจะทําอย่างไรให้สามารถขยายผลรูปแบบการจัดโซนนิ่งและการจัดการแบบเดียวกันนี้ไปยังพื้นที่จังหวัดอื่น ซึ่งจะช่วยในการกระจายรายได้ภาคการท่องเที่ยวให้กว้างขวางขึ้น
นายอนุทิน ยังได้กล่าวอีกว่า "จะไม่ยอมให้มีกรณีคนไม่ดีที่เป็นเพียงส่วนน้อย" มาทําให้เกิดการเหมารวมว่าภูเก็ตอันตราย ส่วนตัวไม่กลัวมาเฟีย กลัวแต่มาฟรี ถ้าเกิดกรณีที่ต่างชาติก่อเหตุอีก ผู้ว่าราชการจังหวัดภูเก็ต ผู้บังคับการตํารวจภูธรจังหวัดภูเก็ต จัดการแน่นอน
“สิ่งที่เกิดขึ้นเป็นพฤติกรรมของคนส่วนน้อยไม่กี่คน เกิดตรงไหนเราก็จัดการตรงนั้น เห็นไหม ล่าสุดก็เรียบร้อย ถอนวีซ่า อุทธรณ์มากระทรวงมหาดไทย ไม่ต้องอุทธรณ์เข้ามา เสียเวลา กลับบ้านไปเลยดีกว่า ถ้ามีมาอีกเราก็พร้อมที่จะจัดการอีก เพื่อให้ภาพรวมอยู่ได้ ให้คนเราไทยมีรายได้มีอาชีพ” นายอนุทิน กล่าว
รัฐบาลไทย-ข่าวทำเนียบรัฐบาล-นายกฯ ดัน “ผ้าขาวม้า” ขึ้นห้างดัง วางจำหน่าย 15 มี.ค. – 30 เม.ย.67 ยืนยัน จับมือแบรนด์ชั้นนำ พาสินค้าไทยสู่ตลาดโลก
วันศุกร์ที่ 15 มีนาคม 2567
นายกฯ ดัน “ผ้าขาวม้า” ขึ้นห้างดัง วางจําหน่าย 15 มี.ค. – 30 เม.ย.67 ยืนยัน จับมือแบรนด์ชั้นนํา พาสินค้าไทยสู่ตลาดโลก
.....
นายกฯ ดัน “ผ้าขาวม้า” ขึ้นห้างดัง วางจําหน่าย 15 มี.ค. – 30 เม.ย.67 ยืนยัน จับมือแบรนด์ชั้นนํา พาสินค้าไทยสู่ตลาดโลก
.
นายเศรษฐา ทวีสิน นายกรัฐมนตรี เผย รัฐบาลร่วมกับเอกชนค้าปลีกรายใหญ่เปิดโครงการ “Thainess Station” สินค้าไทย ร่วมใจเพื่อชุมชน ยกระดับสินค้าภูมิปัญญาท้องถิ่นไทย เช่น ผลิตภัณฑ์จากผ้าขาวม้า เครื่องจักสานจากกระจูด ผ้าคราม โดยซื้อจากกลุ่มแม่บ้าน ชุมชนในจังหวัดต่าง ๆ ทั่วประเทศ มาจัดแสดงและจําหน่ายที่ห้างสรรพสินค้าชั้นนํา ตั้งแต่วันที่ 15 มีนาคม 2567
.
ผู้สนใจ ชมและเลือกซื้อ ได้ที่ :
- ห้างสรรพสินค้าในเครือ เซ็นทรัลกรุ๊ป ที่ Central World , Central เชียงใหม่ ลาดพร้าว พระราม9 และ พระราม3
- ห้างสรรพสินค้าในเครือสยามพิวรรธน์ ที่ สยามพารากอน ชั้น M สยามเซ็นเตอร์ ชั้น G และ ไอคอนสยาม ชั้น 1
- ห้างสรรพสินค้าในเครือ The Mall Group ที่ Emsphere เดอะมอลล์บางกะปิ และ Emporium
- สนามบินสุวรรณภูมิ ในพื้นที่ของ King Power 2 จุด สนามบินดอนเมือง 1 จุด สนามบินภูเก็ต 1 จุด
- King Power 4 จุด คือ ที่ รางน้ํา ศรีวารี พัทยา และภูเก็ต
.
นายกฯ กล่าวถึงการนําสินค้าภูมิปัญญาไทยไปให้นานาชาติได้เห็น ว่าไทยมีผลิตภัณฑ์ที่งดงาม การออกแบบโดดเด่นไม่แพ้ใคร และได้ถือโอกาสเชิญชวนแบรนด์สินค้าและแฟชั่นชั้นนําของฝรั่งเศส ให้พิจารณานําสินค้าเหล่านี้ สู่ตลาดแฟชั่นของฝรั่งเศสด้วย ซึ่งสถานเอกอัครราชทูตไทยประจํากรุงปารีส จะประสานและผลักดันต่อไปอย่างจริงจัง
.
อ่านเพิ่มเติม >> https://www.thaigov.go.th/news/contents/details/80354
.
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เลขานุการรัฐมนตรีฯ ไพลิน มอบรางวัล CAR&BIKE OF THE YEAR 2024 ยกระดับคุณภาพผู้ผลิตยานยนต์ในประเทศ สู่ฐานการผลิตยานยนต์คุณภาพของตลาดโลก
วันศุกร์ที่ 15 มีนาคม 2567
15/03/2567
เลขานุการรัฐมนตรีฯ ไพลิน มอบรางวัล CAR&BIKE OF THE YEAR 2024 ยกระดับคุณภาพผู้ผลิตยานยนต์ในประเทศ สู่ฐานการผลิตยานยนต์คุณภาพของตลาดโลก
เลขานุการรัฐมนตรีฯ ไพลิน มอบรางวัล CAR&BIKE OF THE YEAR 2024 ยกระดับคุณภาพผู้ผลิตยานยนต์ในประเทศ สู่ฐานการผลิตยานยนต์คุณภาพของตลาดโลก
วันที่ 13 มีนาคม 2567 นางสาวพิมพ์ภัทรา วิชัยกุล รัฐมนตรีว่าการกระทรวงอุตสาหกรรม มอบหมายให้ นางสาวไพลิน เทียนสุวรรณ เลขานุการรัฐมนตรีว่าการกระทรวงอุตสาหกรรม เป็นประธานพิธีมอบรางวัล CAR&BIKE OF THE YEAR 2024 จัดโดย บริษัท กรังด์ปรีซ์ อินเตอร์เนชั่นแนล จํากัด (มหาชน) ผู้จัดงานบางกอก อินเตอร์เนชั่นแนล มอเตอร์โชว์ โดยมี นายอโณทัย เอี่ยมลําเนา ประธานจัดงาน CAR & BIKE OF THE YEAR พร้อมด้วยคณะผู้จัดงาน และผู้บริหารบริษัทรถยนต์ที่เข้าร่วม ให้การต้อนรับ ณ ห้อง รอยัลจูบิลี่ ฮอลล์ อิมแพ็ค เมืองทองธานี
นางสาวไพลิน กล่าวว่า อุตสาหกรรมยานยนต์ มีบทบาทสําคัญต่อระบบเศรษฐกิจของประเทศไทย ที่สร้างมูลค่าหลายล้านบาทต่อปี รัฐบาลจึงมีนโยบายส่งเสริม และพัฒนาอุตสาหกรรมยานยนต์มาอย่างต่อเนื่อง เพื่อให้ประเทศไทยได้ก้าวขึ้นมาเป็นฐานการผลิตยานยนต์คุณภาพของตลาดโลก และสอดรับกับทิศทางการใช้ยานยนต์ในโลกปัจจุบัน ที่มุ่งสู่เป้าหมายการใช้พลังงานยานยนต์ไฟฟ้า และพลังงานสะอาดอื่น ๆ เพื่อเป้าหมายการลดการปล่อยก๊าซเรือนกระจก ซึ่งการดําเนินงานเพื่อให้บรรลุนโยบายต่าง ๆ นั้น จําเป็นต้องอาศัยความร่วมมืออย่างเต็มที่จากทั้งภาครัฐ และภาคเอกชน เพื่อช่วยกันขับเคลื่อนให้อุตสาหกรรมยานยนต์ของไทย กลายเป็นฐานการผลิตที่มีคุณภาพ และได้มาตรฐานระดับโลก
ปัจจุบันกระแสความต้องการยานยนต์ไฟฟ้าทั่วโลกจะเพิ่มขึ้นอย่างต่อเนื่อง แต่เครื่องยนต์สันดาปภายใน ซึ่ง ประเทศไทยเป็นฐานการผลิตใหญ่ เป็นอันดับ 10 ของโลก โดยเฉพาะการผลิตรถกระบะ และรถยนต์ประหยัดพลังงานพลังงาน หรือ “อีโคคาร์” ใช้ชิ้นส่วน ในประเทศกว่าร้อยละ 80 สร้างรายได้ทางเศรษฐกิจ ให้แก่ประเทศมาอย่างต่อเนื่องนั้น กระทรวงอุตสาหกรรมและหน่วยงานที่เกี่ยวข้อง จึงมีนโยบายและมาตรการส่งเสริมให้เกิดการพัฒนาเทคโนโลยีสีเขียว เพื่อให้ยานยนต์มีประสิทธิภาพ เป็นมิตรกับสิ่งแวดล้อมมากขึ้น รวมถึงการอํานวยความสะดวกแก่ผู้ประกอบการทั้งในด้านการลงทุน การทดสอบมาตรฐาน และการพัฒนาบุคลากร เพื่อให้ไทยเป็นฐานการผลิตยานยนต์สันดาปภายในที่ทันสมัย และสามารถแข่งขันได้
สําหรับการจัดงาน Car of The Year 2024 เป็นการทดสอบรถยนต์ เพื่อคัดสรรรถยนต์ที่ดีที่สุดในประเภทต่าง ๆ เป็นรางวัลที่สะท้อนให้เห็นถึงการยกระดับความเป็นผู้นําด้านเทคโนโลยี แสดงศักยภาพความก้าวหน้าของการออกแบบและการผลิตรถยนต์ในประเทศไทย และรถยนต์นําเข้าจากต่างประเทศ โดยมีเป้าหมายเพื่อเป็นรางวัลอันทรงเกียรติ เป็นเครื่องยืนยันและการันตีคุณภาพมาตรฐานยานยนต์ ซึ่งงาน Car of The Year 2024 ได้รับการสนับสนุนจากสนามปทุมธานี สปีดเวย์ ให้ใช้พื้นที่จัดงาน ซึ่งมีค่ายรถยนต์หลากหลายแบรนด์ส่งรถเข้าร่วมทดสอบกว่า 127 คัน โดยรางวัลในประเภทต่าง ๆ คะแนนทั้งหมดมาจากคณะกรรมการผู้ทรงคุณวุฒิ ซึ่งในปีนี้ผลการตัดสินรถยนต์ยอดเยี่ยมแห่งปี 2024 ในประเภทต่าง ๆ รวมทั้งสิ้น 78 รางวัล
รัฐบาลไทย-ข่าวทำเนียบรัฐบาล-ราคายางพุ่ง 90 บาท สูงสุดในรอบ 7 ปี คาดยังคงอยู่ในทิศทางแนวโน้มขาขึ้นต่อไป
วันศุกร์ที่ 15 มีนาคม 2567
ราคายางพุ่ง 90 บาท สูงสุดในรอบ 7 ปี คาดยังคงอยู่ในทิศทางแนวโน้มขาขึ้นต่อไป
.....
ราคายางพุ่ง 90 บาท สูงสุดในรอบ 7 ปี คาดยังคงอยู่ในทิศทางแนวโน้มขาขึ้นต่อไป
.
กระทรวงเกษตรและสหกรณ์ เผยราคายางพาราในปัจจุบันที่ซื้อขายผ่านสํานักงานตลาดกลางยางพาราของการยางแห่งประเทศไทย (กยท.) พบว่า พุ่งทะลุ 90 บาทไปแล้ว
.
โดยราคาซื้อขายยางแผ่นรมควันอยู่ที่ 90.09 บาท/กก. ถือเป็นราคาสูงที่สุดในรอบ 85 เดือน (7 ปี 1 เดือน) ทั้งนี้ ราคาได้ปรับตัวสูงขึ้นอย่างต่อเนื่อง คาดยังคงอยู่ในทิศทางแนวโน้มขาขึ้นต่อไป
.
นอกจากนี้ กยท. ยังสนับสนุนมาตรการ “การซื้อ – ขายแลกเปลี่ยนคาร์บอนเครดิต” เพื่อยกระดับรายได้และคุณภาพชีวิตของเกษตรกรให้สูงขึ้น หากคํานวณจากพื้นที่สวนยางในประเทศที่ขึ้นทะเบียนกับการยางแห่งประเทศไทย กว่า 20 ล้านไร่ สามารถช่วยกักเก็บคาร์บอนได้ประมาณ 80 ล้านตัน
.
โดยใช้สูตรการคํานวณ “แอลโลแมตรี” ตามที่องค์การบริหารจัดการก๊าซเรือกระจก (องค์การมหาชน) กําหนดคิดเป็นรายได้จากการขายคาร์บอนเครดิต รวมเป็นมูลค่ากว่า 24,000 ล้านบาท (ราคาซื้อขายคาร์บอนเครดิต เฉลี่ย 300 บาท/ตัน )
.
“ราคายางปรับตัวขึ้น” ถือเป็นผลงานในรอบ 6 เดือน ที่เห็นผลเป็นรูปธรรมของรัฐบาลภายใต้นโยบาย “เกษตรกรต้องอยู่ดี สินค้าเกษตรมูลค่าสูง ทรัพยากรเกษตรยั่งยืน”
.
อ่ารเพิ่มเติม คลิกhttps://www.thaigov.go.th/news/contents/details/80263
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“ดีอี” ตั้งเป้าปี’68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
วันศุกร์ที่ 15 มีนาคม 2567
“ดีอี” ตั้งเป้าปี’68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
“ดีอี” ตั้งเป้าปี’68 เดินหน้าเจรจาความตกลงเขตการค้าเสรีด้านเศรษฐกิจดิจิทัลครบ 3 ภูมิภาค
นายประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) กล่าวว่า เพื่อสอดรับ “นโยบาย IGNITE Thailand” ของรัฐบาลในการเป็น ศูนย์กลางเศรษฐกิจดิจิทัล (Digital Economy Hub) และการตั้งเป้าดึงอุตสาหกรรมแห่งอนาคต Digital for all Technology Innovation AI ให้มาขยายธุรกิจในประเทศไทย โดยเฉพาะเทคโนโลยี High Tech ต่าง ๆ ทั้งการลงทุนโรงงานผลิต Semiconductor, การตั้งศูนย์ Data Center รองรับ Cloud Computing, การวิจัยและนํา AI มาใช้ประโยชน์ในประเทศไทย
ทั้งนี้ กระทรวงดิจิทัลเพื่อเศรษฐกิจและสังมคม ได้เข้าร่วมการเจรจาความตกลงเขตการค้าเสรีในประเด็นเศรษฐกิจดิจิทัล / การค้าดิจิทัล เพื่อรองรับนโยบาย การเป็น Digital Economy Hub โดยมีความตกลงที่จะแล้วเสร็จในปี 2567 ได้แก่
1. ความตกลงเขตการค้าเสรีอาเซียน-ออสเตรเลีย-นิวซีแลนด์
2. ความตกลงการค้าเสรี (FTA) ไทย-สมาคมการค้าเสรีแห่งยุโรป
3. ความตกลงหุ้นส่วนทางเศรษฐกิจไทย-สหรัฐอาหรับเอมิเรตส์ (UAE)
นอกจากนี้ ยังมีความตกลงที่อยู่ระหว่างการเจรจาและจะแล้วเสร็จในปี 2568 ได้แก่
1. ความตกลงการค้าเสรีอาเซียน-จีน ด้านเศรษฐกิจดิจิทัล
2. ความตกลงการค้าเสรีอาเซียน-แคนาดา และ
3. ความตกลงเศรษฐกิจดิจิทัลอาเซียน
ขณะเดียวกัน ยังมีความตกลงที่อยู่ระหว่างการขอเข้าร่วมการเจรจา ได้แก่ ความตกลงหุ้นส่วนด้านเศรษฐกิจดิจิทัล (Digital Economy Partnership Agreement: DEPA) ซึ่งเป็นสนธิสัญญาที่จะพัฒนาแนวทางการทํางานระหว่างประเทศในด้านการค้าและความร่วมมือในเศรษฐกิจดิจิทัล เพื่อส่งเสริมความสามารถในการทํางานร่วมกัน ในการพัฒนามาตรฐาน ระบบ และกฎเกณฑ์ของการค้าดิจิทัล
“ดีอี ได้สั่งการหน่วยงานที่เกี่ยวข้องเตรียมความพร้อมและสนับสนุนเจรจาความตกลงเขตการค้าเสรีกับประเทศต่างๆ อย่างเต็มที่ เพื่อให้ประเทศไทย เป็นประเทศที่เข้าสู่การเป็นดิจิทัลฮับ และการทําธุรกิจ S-Curve อย่างแท้จริงและยั่งยืน” นายประเสริฐ กล่าว
-------------------------------------------------